अहमदाबाद. भरूच में नर्मदा नदी पर बने देश के सबसे लंबे एक्स्ट्रा डाज्ड केबल ब्रिज का मंगलवार को नरेंद्र मोदी इनॉगरेशन करेंगे। इस मौके पर पीएम एक रैली को भी ऐड्रेस करेंगे। केबल स्टे ब्रिज की लंबाई 1344 मीटर है। इसको बनाने में दो साल लगे, जबकि 379 करोड़ रुपए खर्च हुआ। ट्रैफिक जाम से मिलेगी निजात...
- ब्रिज शुरू होने से अहमदाबाद-मुंबई नेशनल हाईवे-8 पर भरूच में लगने वाले जाम से निजात मिलने की उम्मीद है।
- न्यूज एजेंसी के मुताबिक, मोदी दोपहर करीब ढाई बजे सूरत एयरपोर्ट पहुंचेंगे। वहां से वे हेलिकॉप्टर से भरूच के दहेज जाएंगे।
- यहां वो एक इंडस्ट्रियल प्लान्ट का इनॉगरेशन करने के बाद शाम 5 बजे इस ब्रिज का इनॉगरेशन करेंगे।
ब्रिज पर एक नजर
लंबाई: 1344 मीटर
चौड़ाई: 20.8 मीटर
टावर: Y शेप में बने 10, सभी की ऊंचाई 18 मीटर
केबल: 216 (हरेक केबल की लंबाई 25 से 40 मीटर)
ब्रिज पर ये हैं फैसिलिटीज
- 17. 4 मीटर चौड़ी 4 लेन रोड।
- फुटपाथ (रिवर व्यू) 3 मीटर।
- लाइटिंग 1.344 किमी इंटरनेशनल पैरामीटर्स के मुताबिक।
- 400 से ज्यादा एलईडी लाइट्स।
- 2014 अक्टूबर में शुरू हुआ था काम।
पीएम बनने के बाद पहली बार सोमनाथ मंदिर जाएंगे मोदी
- मोदी मंगलवार रात राज्यपाल पी. कोहली और सीएम विजय रूपानी की ओर से दिए गए डिनर में शामिल होंगे।
- अगले दिन पीएम अहमदाबाद एयरपोर्ट से दीव जाएंगे। यहां से वो हेलिकॉप्टर के जरिए सोमनाथ पहुंचेंगे।
- पीएम बनने के बाद पहला मौका होगा, जब वो साेमनाथ मंदिर पहुंचेंगे और यहां पूजा में शामिल होंगे।
- डिनर के बाद पीएम इंटरनेशनल वुमन्स डे के मौके पर गांधीनगर के महात्मा मंदिर में देशभर से आईं करीब 6 हजार महिला सरपंचों को ऐड्रेस करेंगे।
- माना जा रहा है कि 8 मार्च की सुबह मोदी मां हीराबेन से मिलने भी जा सकते हैं।
hin_Deva bho_Deva hin_Deva hin_Deva bho_Deva bho_Deva awa_Deva bho_Deva bho_Deva kas_Deva hin_Deva kas_Deva kas_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva